„ Fjármálaeftirlitið ( FME ) leggur árlega mat á áhættuþætti í starfsemi kerfislega mikilvægra fjármálafyrirtækja í könnunar - og matsferli ( e. Supervisory Review and Evaluation Process , SREP ) . Ferlið felur m.a. í sér mat á eiginfjárþörf fjármálafyrirtækja sem leiðir af sér viðbótareiginfjárkröfu undir Stoð II ( e. Pillar II ) . Auglýsing Niðurstaða þessa árlega ferlis fyrir Arion banka liggur nú fyrir . Bankinn skal viðhalda viðbótareiginfjárkröfu sem nemur 3,1% af áhættugrunni , sem er hækkun um 0,2 prósentustig frá fyrra mati . Heildareiginfjárkrafa bankans , að teknu tilliti til eiginfjárauka , hækkar við það úr 19,8% í 20,0% . Hækkun sveiflujöfnunarauka skv. ákvörðun FME í febrúar 2019 mun taka gildi fyrir íslenskar fjármálastofnanir í febrúar 2020 og við það hækkar eiginfjárkrafan í 20,3% að öðru óbreyttu , “ segir í tilkynningu Arion banka . Eigið fé Arion banka var 195,3 milljarðar króna um mitt þetta ár . Heildareignir voru 1.233,4 milljarðar króna og skuldir 1.038 milljarðar . Eins og greint hefur verið frá , hefur bankinn , undir stjórn Benedikts Gíslasonar bankastjóra , gripið til umfangsmikilla skipulagsbreytingar til að styrkja rekstrargrunn bankans . Fyrir mánaðarmót var 100 starfsmönnum sagt upp störfum , þar af 80 í höfuðstöðvum og 20 í útibúum . Þá sagði dótturfélag bankans , Valitor , upp 12 starfsmönnum á sama tíma . Skipulagsbreytingarnar hafa það að markmiði , að ná kostnaðarhlutfalli , það er hlutfalli rekstrarkostnaðar af tekjum , niður í 50 prósent og arðsemi eigin fjár bankans í 10 prósent . Markaðsvirði bankans lækkaði um 2,2 prósent í dag og er það nú um 144 milljarðar krónar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .